นายกรัฐมนตรี สืบสานวัฒนธรรมไทย ลอยกระทงวิถีใหม่ คลองผดุงกรุงเกษม ทำเนียบรัฐบาล
พลเอก ประยุทธ์ จันทร์โอชา นายกรัฐมนตรีและภริยา เป็นประธานในงานลอยกระทงวิถีใหม่ สืบสานวัฒนธรรมไทย จัดงานปลอดภัยตามมาตรการของกระทรวงสาธารณสุข และกระทรวงวัฒนธรรม เพื่อสืบสานประเพณีลอยกระทงวิถีไทย พุทธศักราช 2564 ณ คลองผดุงกรุงเกษม ข้างทำเนียบรัฐบาล หลังจากเว้นว่างการจัดงานไป 1 ปี เนื่องจากการแพร่ระบาดของโรคโควิด-19 ซึ่งคณะรัฐมนตรีพร้อมคู่สมรส เดินทางมาร่วมงานนี้ด้วย ภายในงานมีการจำลองวิถีชีวิตตลาดน้ำ มีการแสดงชุดสายน้ำแห่งวัฒนธรรมไทย โดยสถานบันบัณฑิตพัฒนศิลป์ การแสดงเพลงเรือ โดยคณะไกรลาศ พรภิรมย์ เพลงพื้นบ้านอยุธยา จากนั้น นายกรัฐมนตรีและภริยา รวมถึงคณะรัฐมนตรีและคู่สมรส ร่วมลอยกระทงและชมการจำลองวิถีชีวิต ตลาดน้ำที่คลอง ผดุงกรุงเกษมสำหรับการจะงานวันนี้ มีข้อกำหนดว่าผู้ที่จะเข้าร่วมงานจะต้องได้รับวัคซีนอย่างน้อย 2 เข็ม และได้รับการตรวจ ATK ก่อนเข้าร่วมงาน ซึ่งการตรวจ ATK จะต้องไม่เกิน 72 ชั่วโมง ทุกคนต้องสวมหน้ากากอนามัย ที่สำคัญภายในงานจะมีจุดวัดอุณหภูมิ จุดลงทะเบียนไทยชนะและจุดบริการเจลแอลกอฮอล์ ก่อนเข้างานและออกงาน ขณะที่สื่อมวลชนจะต้องอยู่ริมคลองผดุงกรุงเกษม ฝั่งตรงข้ามทำเนียบรัฐบาลเท่านั้น ซึ่งเป็นมาตรการด้านสาธารณสุข ป้องกันโรคโควิด-19ทั้งนี้ รัฐบาล ยังประชาสัมพันธ์ ให้ประชาชนที่ไปลอยกระทงค่ำวันนี้ ขอความร่วมมือให้ยึดหลักวิถีใหม่ สวมหน้ากาก ล้างมือ เว้นระยะห่างและไม่แออัด เพื่อป้องก้นตนเองจากโรคโควิด-19 รวมถึงการเลือกใช้กระทงจากธรรมชาติ - กระทงน้ำแข็งที่ย่อยสลายง่าย สำหรับ 1 ครอบครัว 1 กระทง เพื่อช่วยลดขยะในแม่น้ำ หรือการลอยกระทงออนไลน์ก็เป็นอีกหนึ่งไอเดียที่ดี โดยยังคงสามารถสืบสานวัฒนธรรมไทยและปลอดภัยจากโรคโควิด-19 อีกด้วย